cyanic-selkie/wikianc huggingface dataset:
สะพานนวรัฐ
สะพานเหล็ก
สมัยที่พระยาอนุบาลพายัพกิจได้รับแต่งตั้งไปรับตำแหน่งผู้ว่าราชการจังหวัดแม่ฮ่องสอน ระหว่างทางต้องมาพักเตรียมตัวเดินทางในเมืองเชียงใหม่ได้บันทึกเกี่ยวกับสะพานนวรัฐ สะพานแห่งที่สองไว้ว่า "สะพานนวรัฐที่สร้างด้วยไม้นี้ ต่อมาได้เกิดเพลิงไหม้สะพาน ทางราชการจึงสร้างสะพานเหล็กลำลองพอให้รถวิ่งข้าไปมาได้ เมื่อรถไฟมาถึงเชียงใหม่ในปี พ.ศ. 2464 จึงมีการรื้อสะพานไม้เดิมแล้วสร้างสะพานเหล็กขึ้นแทน"
สะพานเหล็ก ถูกสร้างขึ้นทดแทนสะพานไม้สัก และเริ่มใช้งานในปี พ.ศ. 2466 จนกระทั่งในปี พ.ศ. 2510 จึงรื้อสะพานเหล็กแล้วก่อสร้างเป็นสะพานคอนกรีตเสริมเหล็กขึ้นแทน โดยมีพิธีเปิดอย่างเป็นทางการ เมื่อวันที่ 26 ธันวาคม พ.ศ. 2510 พร้อมกันกับสะพานเม็งรายอนุสรณ์ ส่วนโครงสร้างสะพานเหล็กที่ถูกรื้อไปแล้วนั้นภายหลังทางอำเภอปาย จังหวัดแม่ฮ่องสอนได้ขอชิ้นส่วนโครงสร้างสะพานทั้งหมดเพื่อนำมาประกอบใหม่ทดแทนสะพานแบบไม้เดิมที่เสียหายหนักจากเหตุการณ์อุทกภัย
ช็องจิน
ช็องจิน เป็นนครในประเทศเกาหลีเหนือ และเป็นเมืองศูนย์กลางของจังหวัดฮัมกย็องเหนือ และเป็นเมืองใหญ่อันดับที่ 3 ของประเทศ ประชากร ค.ศ. 2008 มีทั้งหมด 627,000 คน
เขตการปกครอง
ช็องจิน แบ่งเขตการปกครองเป็น 7 เขต (คูย็อก) ดังนี้
ภูมิประเทศ
ช็องจิน ตั้งอยู่ในภาคตะวันออกเฉียงเหนือของเกาหลีเหนือ จังหวัดฮัมกย็องเหนือ ริมชายฝั่งทะเลตะวันออก แบ่งออกเป็น 7 เขต เป็นศูนย์กลางการตลาดที่ใหญ่ที่สุดในประเทศรองจากเปียงยาง
เศรษฐกิจ
ช็องจิน เป็นศูนย์กลางการผลิตโลหะและไฟเบอร์ที่สำคัญแห่งหนึ่งของเกาหลีเหนือ มีอู่เรือ, หัวรถจักร, โรงงานผลิตยางที่สำคัญมากมาย แต่เพราะเนื่องจากมลพิษจากอุตสาหกรรมมากมาย ทำให้มีมลพิษทางอากาศ ส่วนในพื้นที่ที่ดินทำกินน้อย ในคริสต์ทศวรรษ 1990 ก็พัฒนาเติบโตขึ้น ในค่ายคุกทางการเมืองของช็องจิน หนึ่งในคุกที่ใหญ่ที่สุดของประเทศ นักโทษ 3,000 ก็ถูกบังคับให้ผลิตจักรยานและเครื่องใช้อุปโภคบริโภคอื่นๆ อีกมากมาย
ทางอากาศ
ท่าอากาศยานนานาชาติช็องจิน ได้สร้างรันเวย์สนามบินยาว 2 กิโมเมตร เพื่อใช้ในการทหาร ต่อมาได้วางแผนจะอัพเกรดสนามบินขึ้น จึงเพิ่มรันเวย์เป็น 4 กิโลเมตร และใช้เป็นท่าอากาศยานนานาชาติในเวลาต่อมา มีสายการบินเดียว คือ โคเรียวแอร์
ทางราง
การรถไฟวันซัน-ราซ็อน และช็องจิน-ราซ็อน (สายเปียงกรา) ได้สร้างรถไฟไฟฟ้า (ไม่ใช่รถไฟฟ้า) เชื่อมต่อราซ็อนกับเปียงยาง
สะพานเม็งรายอนุสรณ์
สะพานเม็งรายอนุสรณ์ เป็นสะพานคอนกรีตเสริมเหล็ก ข้ามแม่น้ำปิง ตั้งอยู่บริเวณตำบลหนองหอย อำเภอเมือง จังหวัดเชียงใหม่ เชื่อระหว่างถนนเชียงใหม่-ลำพูน กับถนนเจริญประเทศ เปิดใช้เมื่อปลายปี พ.ศ. 2510 โดยมีพิธีเปิดสะพานนวรัฐ และสะพานเม็งรายอนุสรณ์ โดยจอมพลถนอม กิตติขจร นายกรัฐมนตรี เป็นประธานในพิธีเปิด ในวันที่ 26 ธันวาคม พ.ศ. 2510
ชื่อ "เม็งราย" เป็นการตั้งเพื่อเป็นอนุสรณ์ถวายแด่ พญามังราย
จีเอ็มเอ็ม ไท หับ
จีเอ็มเอ็ม ไท ฮับ หรือที่นิยมเรียกตามชื่อย่อว่า จีทีเอช เป็นอดีตบริษัทผู้ผลิตและจำหน่ายภาพยนตร์ไทย ในเครือจีเอ็มเอ็ม แกรมมี่
จีทีเอชเกิดขึ้นหลังจากจีเอ็มเอ็ม พิคเจอร์, ไท เอ็นเตอร์เทนเมนต์ และหับโห้หิ้น ฟิล์ม ร่วมกันสร้างภาพยนตร์เรื่อง แฟนฉัน เมื่อปี พ.ศ. 2546 และประสบความสำเร็จเป็นอย่างสูง จึงรวมตัวเป็นบริษัทเดียวกัน ต่อมา ภาพยนตร์ของจีทีเอชได้รับความนิยมชมชอบและทำรายได้ดีแทบทุกเรื่อง เช่น ชัตเตอร์ กดติดวิญญาณ, ห้าแพร่ง, รถไฟฟ้า มาหานะเธอ, กวน มึน โฮ, ลัดดาแลนด์, ATM เออรัก เออเร่อ, พี่มากพระโขนง, คิดถึงวิทยา, ไอฟาย..แต๊งกิ้ว..เลิฟยู้ เป็นต้น
นอกจากภาพยนตร์แล้ว จีทีเอชยังผลิตละคร ซิตคอม และซีรีส์อีกด้วย อาทิ ซิทคอมตระกูลเนื้อคู่, หมวดโอภาส ยอดมือปราบคดีพิศวง, Hormones วัยว้าวุ่น, เพื่อนเฮี้ยน..โรงเรียนหลอน, น้ำตากามเทพ, มาลี เพื่อนรัก..พลังพิสดาร อีกทั้งมีผลงานคอนเสิร์ตและละครเวทีอีกด้วย เช่น Feel Good Music & Movie Concert (ฉลอง 3 ปี จีทีเอช), GTH Day: Play It Forward Concert (ฉลอง 7 ปี จีทีเอช), ละครเวที ลำซิ่งซิงเกอร์, STAR THEQUE GTH 11 ปีแสงคอนเสิร์ต
งานสร้างภาพยนตร์
ผลงานสร้างภาพยนตร์มีความหลากหลาย ตั้งแต่ ภาพยนตร์รัก ภาพยนตร์ผี ภาพยนตร์ตลก ได้รับความนิยมชมชอบและทำรายได้ดีแทบทุกเรื่อง อาทิ เพื่อนสนิท รายได้ 80 ล้านบาท สี่แพร่ง รายได้ 85 ล้านบาท ห้าแพร่ง รายได้ 114 ล้านบาท รถไฟฟ้า มาหานะเธอ รายได้ 147 ล้านบาท กวน มึน โฮ รายได้ 125 ล้านบาท ลัดดาแลนด์ รายได้ 117 ล้านบาท ATM เออรัก เออเร่อ รายได้ 152.5 ล้านบาท พี่มาก..พระโขนง รายได้ 598.96 ล้านบาท (รายได้รวม 1,000 ล้านบาทจากทั่วประเทศ) คิดถึงวิทยา รายได้ 101 ล้านบาท ไอฟาย..แต๊งกิ้ว..เลิฟยู้ รายได้ 335 ล้านบาท ฟรีแลนซ์..ห้ามป่วย ห้ามพัก ห้ามรักหมอ รายได้ 86.7 ล้านบาท เมย์ไหน..ไฟแรงเฟร่อ รายได้ 74.12 ล้านบาท ฯลฯ
การตลาด
จีทีเอชยังเคยให้บริการบัตรเดบิตกับธนาคารกสิกรไทย ในชื่อว่า GTH is me (ปัจจุบัน ยกเลิกการให้บริการแล้ว) และมีช่องโทรทัศน์เป็นของตัวเอง ในชื่อว่า "จีทีเอชออนแอร์"
จีทีเอชยังเคยร่วมมือกับเซนโตซา สปู๊คแทคคูล่าห์ ซึ่งเป็นเทศกาลฮาโลวีนที่ยิ่งใหญ่ที่สุดในเอเชีย ได้นำธีมของภาพยนตร์สยองขวัญของค่ายไปทำเป็นบ้านผีสิงเป็นธีมภาพยนตร์และเป็นธีมหลักของเทศกาล
การยุติการดำเนินงานของบริษัท
หลังจากมีข่าวลือเรื่องความขัดแย้งและแนวทางในการบริหาร ในที่สุดในช่วงบ่ายของวันที่ 13 พฤศจิกายน พ.ศ. 2558 ได้มีการแถลงยุติการดำเนินงานของบริษัท เหตุผลเนื่องมาจากกลุ่มผู้ก่อตั้งมีเป้าหมายและความคิดเห็นที่ไม่ตรงกันในการนำบริษัทเข้าจดทะเบียนในตลาดหลักทรัพย์ ซึ่งการยุติของบริษัทจะเริ่มมีผลตั้งแต่วันที่ 31 ธันวาคม พ.ศ. 2558 และจีเอ็มเอ็ม แกรมมี่ จะเป็นผู้ดูแลสิทธิ์ในส่วนของผลงานที่ผลิตในนาม จีเอ็มเอ็ม ไท หับ ในส่วนของนักแสดงและพนักงานให้เป็นไปตามความสมัครใจของแต่ละบุคคล โดยทางจีเอ็มเอ็ม แกรมมี่ และหับ โห้ หิ้น ได้แยกกันมาเปิดบริษัทใหม่ภายใต้ชื่อ จีดีเอช ห้าห้าเก้า ซึ่งได้เปิดตัวชื่อเมื่อวันที่ 29 ธันวาคม ปีเดียวกัน ในขณะที่ทางไท เอ็นเตอร์เทนเมนต์ ได้หันไปประกาศความร่วมมือกับกลุ่มโมโน และเปิดบริษัทใหม่คือ ที โมเมนต์ เมื่อวันที่ 27 มกราคม พ.ศ. 2559 หลังจีดีเอชดำเนินงานได้ 22 วัน
สมาคมนักวิทยุอาสาสมัคร
สมาคมนักวิทยุอาสาสมัคร (Volunteer Radio Association, VRA) เป็นสมาคมวิทยุสมัครเล่นในประเทศไทย ก่อตั้งขึ้นเมื่อปี พ.ศ. 2524 ปัจจุบันเป็นสถานีควบคุมข่ายการสื่อสารวิทยุสมัครเล่นในพื้นที่กรุงเทพมหานคร ทางความถี่ 144.900 MHz. โดยมีสัญญาณเรียกขานว่า HS1AB ซึ่งเป็นองค์กรวิทยุสมัครเล่นที่จดทะเบียนนิติบุคคล เป็นสมาคมที่คณะกรรมการกิจการกระจายเสียง กิจการ โทรทัศน์ และกิจการโทรคมนาคมแห่งชาติ ให้การรับรอง
จุดเริ่มต้น
เพื่อเปิดโอกาสให้ประชาชนทั่วไปได้อาสาสมัครช่วยเหลือสังคมส่วนรวมโดยการรายงานข่าวปัญหาสำคัญต่าง ๆ ที่เกิดขึ้นในชุมชน ในท้องถิ่น ในสาธารณสถานให้หน่วยงานของรัฐที่มีหน้าที่เกี่ยวข้องรับทราบและแก้ไขปัญหาได้ทันเหตุการณ์ โดยใช้เครื่องวิทยุคมนาคมที่ตนครอบครองเป็นเครื่องมือรายงานข่าว ซึ่งใช้วิธีการรายงานข่าวเช่นเดียวกับการรายงานข่าวการจราจร และข่าวอุบัติภัยของสมาชิกของสถานีวิทยุกระจายเสียง จส.100 และ สวพ.91 ในปัจจุบันนี้ แตกต่างกันที่เครื่องมือสื่อสารที่ใช้รายงานข่าวเท่านั้น
เพื่อให้ผู้ที่สนใจศึกษาหาความรู้เพิ่มเติมในเทคนิคการติดต่อสื่อสารในกิจการวิทยุสมัครเล่น แต่ไม่มีโอกาสกระทำได้เช่นเดียวกับนานาประเทศซึ่งได้มีความเห็นพ้องต้องกันแล้วว่า กิจการวิทยุสมัครเล่นมีบทบาท และเป็นกลไกสำคัญในการวิจัยพัฒนากิจการวิทยุคมนาคมของโลก ทั้งนี้ เนื่องจาก ส่วนราชการของรัฐคือ สภาความมั่นคงแห่งชาติในขณะนั้น ยังมีความหวาดระแวงว่า กิจการวิทยุสมัครเล่นจะมีผลกระทบต่อความมั่นคงปลอดภัยของประเทศ จึงได้ประวิงหน่วงเหนี่ยว แช่เย็นไว้ไม่ยอมให้กรมไปรษณีย์โทรเลขดำเนินการตามที่ได้ขอไป
ถวายสัญญาณเรียกขาน
พล.ต.ต.สุชาติ เผือกสกนธ์ได้นำเรื่องการจัดตั้งชมรมวิทยุอาสาสมัครนี้กราบบังคมทูลพระกรุณาทราบ เมื่อได้มีโอกาสเข้าเฝ้าฯ พระบาทสมเด็จพระปรมินทรมหาภูมิพลอดุลยเดชเป็นการส่วนพระองค์ พระองค์ท่านได้รับสั่งว่า “เป็นการดี พวกเขา (นักวิทยุอาสาสมัคร) จะได้ภาคภูมิใจ” และได้ทรงรับสัญญาณเรียกขาน “วีอาร์-009” ที่พล.ต.ต.สุชาติ เผือกสกนธ์ได้ทูลเกล้าฯ ถวายเป็นสัญญาณเรียกขานประจำพระองค์ โดย พล.ต.ต.สุชาติ เผือกสกนธ์ ใช้สัญญาณเรียกขานประจำตัวว่า “วีอาร์-001” เป็นการยืนยันว่า พระองค์ท่านได้ทรงเข้าร่วมในข่ายวิทยุอาสาสมัครตั้งแต่วันนั้น ชมรมนักวิทยุอาสาสมัครใช้สัญญาณเรียกขานประจำสถานีว่า “วีอาร์-… (VR-…) ” ไม่ได้ใช้สัญญาณเรียกขาน “HS-…” ดังเช่นนักวิทยุสมัครเล่นสากล เนื่องจากเหตุผลทางด้านบริหารราชการแผ่นดินในขณะนั้น
เมื่อวันที่ 5 ธันวาคม 2524 นักวิทยุอาสาสมัครทุกคนได้มีโอกาสรับฟังพระราชกระแสของพระองค์ท่านผ่านข่ายวิทยุอาสาสมัครเป็นครั้งแรก ภายหลังที่นักวิทยุอาสาสมัครได้ร่วมกันกล่าวคำถวายพระพรทางวิทยุในวันพระชนมพรรษาปีนั้นว่า “วีอาร์ 001 จาก วีอาร์ 009 ขอขอบใจวีอาร์ทุกคน” ทำให้นักวิทยุอาสาสมัครทุกคนที่ได้มีโอกาสได้รับฟังพระสุรเสียงของพระองค์แล้ว บางท่านขนลุกซู่ บางท่านน้ำตาไหลด้วยความปิติยินดีเป็นล้นพ้น ตลอดเวลาที่พระบาทสมเด็จพระเจ้าอยู่หัวได้ทรงเข้าร่วมในข่ายวิทยุอาสาสมัคร โดยได้ทรงทดสอบสัญญาณ รายงานสถานภาพของสถานี หรือ เช็คเนตกับศูนย์ควบคุมข่าย “สายลม” ของกรมไปรษณีย์โทรเลขตามระเบียบที่วางไว้เป็นประจำ พระองค์ท่านได้ทรงเคร่งครัดต่อระเบียบข้อบังคับกฎเกณฑ์กติกาของชมรมวิทยุอาสาสมัคร เช่นเดียวกับนักวิทยุอาสาสมัครทั่วไป ทรงจดจำประมวลสัญญาณ หรือ Q-Codes ที่ใช้ในการติดต่อสื่อสารภายในข่ายได้อย่างแม่นยำ
พระบาทสมเด็จพระเจ้าอยู่หัวได้ทรงตระหนักดีว่านักวิทยุอาสาสมัครจำนวนไม่น้อยมีความสนใจที่จะขวนขวายหาความรู้เพิ่มเติมในด้านเทคนิคการติดต่อสื่อสารทางวิทยุเพื่อพัฒนาตนเองให้มีทักษะเพิ่มมากยิ่งขึ้น ในฐานะที่พระองค์ท่านได้ทรงมีความรู้ และประสบการณ์ในเทคนิคแขนงนี้สูงกว่า เนื่องจากได้ทรงผูกพันอยู่กับเรื่องการสื่อสารทางวิทยุมาก่อนเป็นเวลานานกว่า 13 ปี จึงทรงพระกรุณาที่จะพระราชทานความรู้เพิ่มเติมให้แก่นักวิทยุอาสาสมัครอยู่เป็นประจำ เครื่องรับ-ส่งวิทยุประจำที่ซึ่งได้ทรงใช้ในการติดต่อสื่อสารภายในข่ายวิทยุอาสาสมัครเป็นเครื่องวิทยุยี่ห้อ “YAESU” รุ่น FT-726 ซึ่งเป็นเครื่องยี่ห้อและรุ่นเดียวกับที่ศูนย์ควบคุมข่าย “สายลม” ใช้ เครื่องวิทยุดังกล่าวมีหน้าปัด มีปุ่มควบคุมบังคับการทำงานในหน้าที่ต่าง ๆ ค่อนข้างสลับซับซ้อน สร้างความยุ่งยากสับสนแก่เจ้าหน้าที่ประจำศูนย์ฯไม่น้อย พระบาทสมเด็จพระเจ้าอยู่หัวได้ทรงพระกรุณาพระราชทานคำแนะนำวิธีใช้ที่ถูกต้องอยู่เป็นประจำเพื่อให้เจ้าหน้าที่ประจำศูนย์ฯ ใช้เครื่องได้อย่างมีประสิทธิภาพมากที่สุด นอกจากนี้ ในกรณีที่เจ้าหน้าที่ประจำศูนย์ฯ ประสบปัญหาทางเทคนิคต่าง ๆ อาทิ การรบกวนในลักษณะการผสมคลื่นระหว่างกัน (Intermodulation) การแผ่กระจายคลื่นที่ไม่ต้องการ (Spurious Radiations) จากสถานีวิทยุกระจายเสียง 1 ปณ. ที่ตั้งอยู่ในบริเวณเดียวกัน และจากสถานีวิทยุคมนาคมอื่น ๆ ซึ่งเป็นผลจากความถี่ที่ใช้งานคลาดเคลื่อน อัตราการผสมคลื่น (Modulation Index) มากเกินพิกัด เป็นต้น
เรื่องการรบกวนจากสถานีวิทยุกระจายเสียงที่ตั้งอยู่ในบริเวณใกล้เคียงกับสถานีวิทยุคมนาคมจนเป็นเหตุให้เกิดการรบกวน มีเสียงจากรายการวิทยุกระจายเสียงเข้ามาสอดแทรกระหว่างการติดต่อสื่อสารนั้น เมื่อพระบาทสมเด็จพระเจ้าอยู่หัวได้ทรงมีประสบการณ์ในเรื่องนี้มาก่อน เนื่องจากในบริเวณสวนจิตรลดา มีสถานีวิทยุกระจายเสียง อ.ส. ซึ่งมีกำลังส่งสูง ตั้งอยู่ไม่ห่างจากพระตำหนักฯ มากนัก การติดต่อสื่อสารทางวิทยุของพระองค์ท่านจึงถูกสถานีวิทยุแห่งนี้รบกวนมาแล้ว และได้ทรงทดลองศึกษาค้นคว้าจนกระทั่งสามารถแก้ไขปัญหาในลักษณะนี้ได้ ดังนั้น เมื่อได้ทรงสังเกตพบในระหว่างที่ได้ทรงรับฟังสัญญาณจากศูนย์ควบคุมข่าย “สายลม” ว่า กำลังประสบปัญหาถูกรบกวนจากสถานีวิทยุกระจายเสียง 1 ปณ. ซึ่งมีกำลังส่งสูงและตั้งอยู่ในบริเวณใกล้เคียงกัน จึงได้ทรงพระกรุณาพระราชทานแนะนำให้มีการตรวจสอบระบบสายดิน (Ground) ของไมโครโฟน และสายที่เชื่อมต่อเข้ากับเครื่องวิทยุ ด้วยเหตุผลว่า หากระบบสายดินไม่ดี ต่อไว้ไม่แน่น หรือ ขั้วต่อรอยต่อไม่สะอาดเป็นสนิม จะเกิดการชักนำเอาสัญญาณวิทยุกระจายเสียงเข้ามาทำให้เกิดการรบกวนขึ้นได้ หากระบบสายดินเป็นปกติเรียบร้อยดี คงจะต้องต่อวงจรกรองสัญญาณย่านต่ำ (Low Pass Filter) เพื่อป้องกันการรบกวนอีกชั้นหนึ่ง
มีอยู่ครั้งหนึ่ง ในขณะที่ทรงเฝ้าฟังการทำงานของศูนย์ควบคุมข่าย “สายลม” อยู่ ได้ทรงสังเกตพบว่า มีสัญญาณอื่นแปลกปลอมเข้ามารบกวนในช่องสัญญาณความถี่กลางของศูนย์ฯ มีความแรงสูงมากเป็นเหตุให้ไม่สามารถรับฟังสัญญาณจากสถานีลูกข่ายได้ พระองค์ท่านได้ทรงพระกรุณาแนะนำให้ศูนย์ฯ ปรับปรุงเปลี่ยนแปลงเครื่องอุปกรณ์ป้องกันการรบกวนที่เรียกว่า “คาวิตี้ ฟิลเตอร์ (Cavity Filter) ” ซึ่งศูนย์ฯ ใช้งานอยู่ ให้มีขีดความสามารถในการบั่นทอนความแรงของสัญญาณวิทยุที่มีความถี่ไม่ตรงกับช่องปฏิบัติงานให้ได้มากยิ่งขึ้นจึงจะสามารถขจัดปัดเป่าปัญหาการรบกวนได้ โดยได้รับสั่งอธิบายทางอากาศให้เจ้าหน้าที่ประจำศูนย์ฯ และนักวิทยุอาสาสมัครที่ร่วมรับฟังอยู่ในข่ายในขณะนั้นโดยการเปรียบเทียบความหมายของ “คาวิตี้” ให้เข้าใจได้ง่ายว่า “คาวิตี้ แปลว่า ช่องโหว่ เช่นเดียวกับช่องโหว่ของฟันที่ทำให้เราปวดฟัน…”
ศูนย์ควบคุมข่าย “สายลม” ใช้เสาสายอากาศที่มีความสูงมาก อยู่ในที่โล่งแจ้งพอสมควร จึงประสบปัญหาเรื่องอสุนีบาต หรือ ฟ้าลง เป็นประจำ ในขณะที่ฝนฟ้าคะนองรุนแรง เจ้าหน้าที่ประจำศูนย์ฯ บางคนอยู่ในอาการหวาดผวา ไม่อยากที่จะปฏิบัติหน้าที่ติดต่อกับสถานีลูกข่ายในสภาพอากาศเช่นนั้น ได้ทรงพระกรุณาพระราชทานคำแนะนำที่เป็นหลักวิชา ข้อปฏิบัติ และวิธีการป้องกันฟ้าผ่าให้เจ้าหน้าที่ประจำศูนย์ฯ ได้มีความรู้และเข้าใจ เช่น การปรับปรุงระบบสายดิน ฯลฯ
วิธีการติดต่อสื่อสารในข่ายวิทยุอาสาสมัครเป็นแบบซิมแปล็กซ์ (Simplex) ซึ่งผู้ส่งข่าว จะต้องกดคีย์ที่ไมโครโฟนเพื่อบังคับให้เครื่องส่งวิทยุทำงานส่งก่อน แล้วจึงพูดส่งข้อความไปพร้อมกับคลื่นวิทยุนำสัญญาณ หรือ คลื่นพาห์ (Carrier Wave) เมื่อส่งข้อความจบ จึงจะกล่าวคำว่า “เปลี่ยน” แล้วจึงปล่อยคีย์ เพื่อเปิดโอกาสให้คู่สถานีโต้ตอบกลับมาได้ มีอยู่บ่อยครั้งที่มีการกดคีย์ที่ไมโครโฟนนี้ค้างไว้ ทำให้เครื่องส่งวิทยุนั้นส่งคลื่นวิทยุนำสัญญาณแผ่กระจายออกมาตลอดเวลาทั้งโดยเจตนาเพราะไม่มีวินัยไร้มารยาทในการติดต่อสื่อสาร และทั้งโดยไม่เจตนา เป็นเหตุให้ไม่สามารถใช้ช่องสัญญาณความถี่นั้นติดต่อกันได้ บางทีก็ใช้วิธีกดคีย์ไมโครโฟนเข้าแทรกในจังหวะเวลาช่องว่างระหว่างการสนทนา มีอยู่ครั้งหนึ่ง ในขณะที่กำลังพระราชทานคำแนะนำในด้านวิชาการให้แก่ศูนย์ควบคุมข่าย “สายลม” ซึ่งจำเป็นจะต้องใช้เวลานานพอสมควร ได้มีการกระทำในลักษณะดังกล่าวเกิดขึ้นเป็นระยะสั้น ๆ หลายครั้ง พระบาทสมเด็จพระเจ้าอยู่หัวได้ทรงตรวจสอบความแรงของสัญญาณ และความถี่ของสถานีวิทยุที่กดคีย์เข้ามาแล้ว ทรงทราบว่า เป็นสัญญาณที่แปลกปลอมเข้ามา จึงได้รับสั่งให้ผู้ที่กำลังรับฟังพระราชกระแสอยู่ว่า “คงเป็นเพราะเราผูกขาดความถี่มานานพอสมควร คนอื่นอยากเข้ามา ถ้าเข้ามาก็เชิญ วีอาร์-009 เคลียร์ ไม่ต้องเบรก” (เคลียร์=Clear เป็นภาษาพูดของนักวิทยุอาสาสมัครแจ้งความประสงค์ขอเลิกการติดต่อ เบรก=Break เป็นภาษาพูดของนักวิทยุอาสาสมัครแจ้งความประสงค์ขอเข้าแทรกระหว่างการสนทนาในช่องสัญญาณทางวิทยุของคู่สถานีหนึ่ง)
ดังที่ได้กล่าวถึงวัตถุประสงค์สำคัญประการหนึ่งในการจัดตั้งชมรมนักวิทยุอาสาสมัคร คือ การอาสาสมัครช่วยเหลือสังคมส่วนรวมโดยการรายงานข่าวปัญหาสำคัญต่าง ๆ ที่กำลังเกิดขึ้นในท้องถิ่นชุมชม สาธารณสถาน ให้หน่วยงานของรัฐที่มีหน้าที่เกี่ยวข้องรับทราบและแก้ไขปัญหาได้ทันเหตุการณ์โดยใช้เครื่องวิทยุคมนาคมที่ตนครอบครองเป็นเครื่องมือรายงานข่าว ในด้านการป้องกันปราบปรามอาชญากรรม ชมรมวิทยุอาสาสมัครได้ร่วมปฏิบัติการกับกองบังคับการสายตรวจ และปฏิบัติการพิเศษ กรมตำรวจ ซึ่งมีศูนย์ควบคุมข่ายใช้สัญญาณเรียกขานว่า “ผ่านฟ้า” หรือที่ประชาชนรู้จักกันทั่วไปว่า “ศูนย์ 191” ในการจัดสายตรวจร่วมโดยใช้รถยนต์ที่ติดตั้งเครื่องรับ-ส่งวิทยุของนักวิทยุอาสาสมัครเป็นรถยนต์สายตรวจโดยมีนักวิทยุอาสาสมัครเป็นผู้ขับ และปฏิบัติหน้าที่เป็นพนักงานวิทยุรายงานข่าวนั่งคู่ไปกับเจ้าหน้าที่ตำรวจ โดยนักวิทยุอาสามัครเหล่านี้จะได้รับการฝึกอบรมให้มีความรู้ความเข้าใจในอำนาจหน้าที่ของตนว่า มิได้มีอำนาจในการจับกุมหรือปราบปรามคนร้ายตามกฎหมายแต่อย่างใด วิธีการนี้ได้ช่วยแบ่งเบาภาระในเรื่องค่าใช้จ่ายในการจัดรถสายตรวจของกรมตำรวจซึ่งไม่เพียงพอได้เป็นอย่างมาก
วัตถุประสงค์
สมาคมนักวิทยุอาสาสมัคร จัดตั้งขึ้นเพือวัตถุประสงค์ ดังนี้
การดำเนินงาน
ปัจจุบันสมาคมนักวิทยุอาสาสมัคร มีหน้าที่เป็นศูนย์ควบคุมข่ายวิทยุสมัครเล่นในเขตกรุงเทพมหานคร สัญญาณเรียกขาน HS1AB ผ่านทางความถี่ VHF ช่อง 144.900 MHz. รวมถึงเฝ้าฟังช่อง 145.000 MHz. ซึ่งเป็นช่องสำหรับเรียกขานและแจ้งเหตุฉุกเฉิน และเป็นความถี่กลางในการประสานระหว่างหน่วยงานของรัฐและข่ายวิทยุสมัครเล่น และช่องสถานีทวนสัญญาณ 145.6750 MHz dup-600 โทน 67.0 ร่วมกับศูนย์สื่อสารสายลมของ กสทช. โดยรับแจ้งเหตุและรายงานสภาพการจราจร รวมถึงการแจ้งเตือนและรายงานข่าวประชาสัมพันธ์ประจำวัน และเป็นข่ายในการสื่อสารสำรองในกรณีเกิดเหตุการณ์ฉุกเฉิน เพื่อสนับสนุนการดำเนินการของภาครัฐ
สนับสนุนด้านการสื่อสารในเหตุการณ์ฉุกเฉิน
สมาคมนักวิทยุอาสาสมัคร มีบทบาทด้านการสื่อสารในการฝึกซ้อมค้นหาและช่วยเหลืออากาศยานที่ประสบภัย (SEARCH AND RESCUE EXERCIS : SAREX) ร่วมกับหน่วยงานราชการที่เกี่ยวข้อง อาทิ กองทัพอากาศ กรมการบินพลเรือน กองบินตำรวจ สถาบันการบินพลเรือน เพื่อฝึกซ้อมการประสานงานระหว่างหน่วยงาน และเตรียมความพร้อมรับสถานการณ์จริง
จิตอาสาพระราชทาน
สมาคมนักวิทยุอาสาสมัคร ได้มีบทบาทหลายครั้งในการร่วมอำนวยความสะดวกด้านการสื่อสารในฐานะจิตอาสาพระราชทาน โดยบทบาทสำคัญในการเป็นหน่วยงานหลักในศูนย์สื่อสารประสานงาน ใน ศูนย์อาสาสมัคร Volunteer For Dad มหาวิทยาลัยธรรมศาสตร์ สำหรับประชาชนที่เดินทางมาสักการะพระบรมศพ และการถวายพระเพลิง พระบาทสมเด็จพระปรมินทรมหาภูมิพลอดุลยเดช ณ หอประชุมศรีบูรพา มหาวิทยาลัยธรรมศาสตร์ ท่าพระจันทร์ ภายใต้สัญญาณเรียกขาน HS1AB สนามหลวง ผ่านทางช่องความถี่ ย่านสมัครเล่น 144.900 MHz. 145.000 MHz. 145.4750 MHz. สถานีทวนสัญญาณ 145.675 MHz. dup- 0.600 145.650 MHz Dup-0.600 และความถี่ประชาชน (Citizen Band) ช่อง 41 ความถี่ 245.500 MHz.
การผลิตบุคลากรด้านวิทยุสมัครเล่น
สมาคมนักวิทยุอาสาสมัคร เป็นส่วนนึงของการเสริมสร้างและพัฒนากิจการวิทยุสมัครเล่นด้วยการเป็นศูนย์ในการจัดอบรมและสอบเพื่อรับประกาศนียบัตรพนักงานวิทยุสมัครเล่นขั้นต้น คือการฝึกอบรมความรู้เพื่อให้ผู้เข้ารับการสอบมีความเข้าใจในบทบาทหน้าที่ของพนักงานวิทยุสมัครเล่นขั้นต้นก่อนการสอบ และการสอบเพื่อรับประกาศนียบัตรพนักงานวิทยุสมัครเล่นขั้นต้นโดยไม่ต้องผ่านการฝึกอบรม โดย กสทช. จะประกาศกำหนดการฝึกอบรมและการสอบทุกปี
โมเลกุลชีวภาพ
ประเภทของโมเลกุลชีวภาพ
โมเลกุลชีวภาพต่าง ๆ มีดังนี้
แซ็กคาไรด์
มอโนแซ็กคาไรด์เป็นรูปอย่างง่ายที่สุดของคาร์โบไฮเดรตโดยมีน้ำตาลเพียงหนึ่งโมเลกุล โดยพื้นฐาน มอโนแซ็กคาไรด์มีหมู่อัลดีไฮด์หรือคีโตนในโครงสร้าง การมีหมู่อัลดีไฮด์ในมอโนแซ็กคาไรด์ชี้ได้จากคำอุปสรรค์ อัลโด- ส่วนหมู่คีโตน จะมีคำอุปสรรคว่า คีโต- ตัวอย่างของมอโนแซ็กคาไรด์ ได้แก่ น้ำตาลเฮกโซส กลูโคส ฟรักโทส และกาแล็กโทส และน้ำตาลเพนโทส ไรโบสและดีออกซีไรโบส ฟรักโทสและกลูโคสที่ถูกบริโภคมีอัตราส่งออกจากกระเพาะ (gastric emptying) ต่างกัน ร่างกายดูดซึมและมีเมแทบอลิซึมต่างกัน ทำให้มีหลายโอกาสที่แซ็กคาไรด์ 2 ชนิดที่ต่างกันมีผลต่อการรับประทานอาหาร แซ็กคาไรด์ส่วนมากให้พลังงานแก่การหายใจระดับเซลล์
ไดแซ็กคาไรด์เกิดขึ้นจากมอโนแซ็กคาไรด์ 2 ชนิดสร้างพันธะระหว่างกัน แล้วหลุดน้ำออกมา ไดแซ็กคาไรด์สามารถถูกไฮโดรไลซ์โดยต้มกับกรดเจือจางหรือทำปฏิกิริยากับเอนไซม์ที่เหมาะสม ตัวอย่างไดแซ็กคาไรด์ เช่น ซูโครส มอลโทสและแลคโทส
พอลิแซ็กคาไรด์เป็นคาร์โบไฮเดรตที่เกิดจากมอโนแซ็กคาไรด์ทำปฏิกิริยาพอลิเมอไรเซชันกัน ประกอบด้วยน้ำตาลเดี่ยวจำนวนมาก ตัวอย่างเช่น แป้ง เซลลูโลสและไกลโคเจน มักมีขนาดใหญ่และแตกกิ่งซับซ้อน เพราะขนาดของมัน ทำให้พอลิแซ็กคาไรด์ไม่ละลายน้ำ แต่หมู่ไฮดรอกซีจำนวนมากของมันรวมกับน้ำ (hydrate) แยกจากกันเมื่อสัมผัสน้ำ และพอลิแซ็กคาไรด์บางตัวมีการแพร่กระจายของคอลลอยด์ (colloidal dispersion) ที่หนาเมื่อให้ความร้อนในน้ำ พอลิแซ็กคาไรด์สายสั้น คือ มีมอนอเมอร์ระหว่าง 3-10 ตัว เรียกว่า โอลิโกแซ็กคาไรด์
ลิพิด
ลิพิดส่วนมากเป็นสารเอสเทอร์ของกรดไขมัน และเป็นส่วนประกอบของโครงสร้างเยื่อชีวภาพ (biological membrane) อีกบทบาทหนึ่ง คือ การเก็บสะสมพลังงาน (นั่นคือ ไตรกลีเซอไรด์) ลิพิดส่วนใหญ่ประกอบด้วยหัวที่มีขั้วหรือชอบน้ำ (ตามปกติคือ กลีเซอรอล) และหางกรดไขมันที่ไม่มีขั้วหรือไม่ชอบน้ำจำนวนหนึ่งถึงสามสาย ลิพิดจึงเป็นแอมฟิฟิลิก (amphiphilic) กรดไขมันประกอบด้วยสายของอะตอมคาร์บอนไม่แตกกิ่งที่เชื่อมต่อกันด้วยพันธะเดี่ยวอย่างเดียว (กรดไขมันอิ่มตัว) หรือทั้งพันธะเดี่ยวและพันธะคู่ (กรดไขมันไม่อิ่มตัว) สายนี้โดยปกติยาว 14-24 หมู่คาร์บอน แต่จำนวนหมู่นี้เป็นจำนวนคู่เสมอ
สำหรับลิพิดที่พบในเยื่อชีวภาพ หัวที่ชอบน้ำจัดเป็นหนึ่งในสามประเภทด้านล่างนี้
ลิพิดอื่น ๆ มีโปรสตาแกลนดิน (prostaglandin) และลิวโคไตรอีน (leukotriene) ซึ่งมีหน่วยแอซิลไขมัน 20 คาร์บอน ที่ถูกสังเคราะห์จากกรดอะราคิโดนิก (arachidonic acid) ทั้งคู่
ฮอร์โมน
ฮอร์โมน ถูกผลิตใน ต่อมไร้ท่อ และถูกปลดปล่อยออกมาสู่กระแสเลือด มันมีหน้าที่หลากหลายในหลายอวัยวะประกอบด้วยการควบคุม เส้นทางการเผาผลาญ (metabolic pathway) และควบคุมกระบวนการขนส่งผ่านเมมเบรน ฮอร์โมน อาจแบ่งได้เป็น 3 กลุ่มโครงสร้างดังนี้:
โปรตีน
โปรตีน คือ สารชีวโมเลกุลประเภทสารอินทรีย์ที่ประกอบด้วยธาตุ C, H, O, N เป็นองค์ประกอบสำคัญนอกจากนั้นยังมีธาตุอื่น ๆ เช่น S, P, Fe, Zn ทั้งนี้ขึ้นอยู่กับชนิดของโปรตีน
องค์ประกอบย่อยของโปรตีนเรียกว่ากรดอะมิโน โปรตีนและเพปไทด์ ประกอบด้วยกรดอะมิโนเรียงตัวกันเป็นสายยาวโดยมีพันธะเพปไทด์เป็นพันธะเชื่อมโยง พันธะเพปไทด์ เป็นพันธะเอไมด์ ที่เกิดจากการรวมตัวกันของหมู่คาร์บอกซิลของกรดอะมิโนตัวที่หนึ่งกับหมู่อะมิโนของกรดอะมิโนตัวถัดไปและมีการสูญเสียน้ำหนึ่งโมเลกุล
นิวคลีโอไทด์
นิวคลีโอไทด์แต่ละตัวประกอบขึ้นจากไนโตรจินัสเบส น้ำตาลเพนโทสและหมู่ฟอสเฟตหนึ่งถึงสามหมู่ ประกอบด้วยธาตุคาร์บอน ไนโตรเจน ออกซิเจน ไฮโดรเจน และฟอสฟอรัส เป็นแหล่งพลังงานเคมี (อะดีโนซีนไตรฟอสเฟตและกวาโนซีนไตรฟอสเฟต) มีส่วนในการสื่อสารของเซลล์ (ไซคลิกกวาโนซีนมอโนฟอสเฟตและไซคลิกอะดีโนซีนมอโนฟอสเฟต) และเป็นโคแฟกเตอร์ที่สำคัญในปฏิกิริยาที่ใช้เอนไซม์ (โคเอนไซม์เอ, ฟลาวินอะดีนีนไดนิวคลีโอไทด์, ฟลาวินมอนอนิวคลีโอไทด์ และนิโคตินาไมด์อะดีนีนไดนิวคลีโอไทด์ฟอสเฟต)
ลูกตลกตกไม่ไกลต้น
ลูกตลกตกไม่ไกลต้น เป็นภาพยนตร์ไทยที่ออกฉายเมื่อวันที่ 14 กันยายน พ.ศ. 2549 เขียนบทภาพยนตร์โดย บัณฑิต ฤทธิ์ถกล  จำหน่ายโดย  พระนครฟิล์ม กำกับการแสดงโดย วรวิทย์ ผ่องอินทรีย์, โสภณ นิ่มอนงค์, วรวุฒิ ชวนอยู่, ปฏิภาณ คณาสานสมบัติ
เรื่องย่อ
ณ โรงเรียน 2 โรงเรียน ซึ่งใช้รั้วกลางรวมกัน โรงเรียนหนึ่งเป็นวัดโทรมๆ ส่วนโรงเรียนหนึ่งเป็นโรงเรียนเอกชนหรูหรา ความแตกต่างของนักเรียน ครูและผู้ปกครองจึงแตกต่างกันในเรื่องฐานะอย่างชัดเจน
จนกระทั่งเด็กนักเรียนเล็กๆ 2 คนซึ่งเป็นเพื่อนกันแต่อยู่กันคนละโรงเรียน กินไอศครีมหยอกล้อกันด้วยความสนุกสนาน แล้วอุบัติเหตุทางอารมณ์ก็เกิดขึ้น เมื่อรุ่นพี่ทั้ง 2 โรงเรียนเข้ามายุ่งด้วย จนเรื่องราวบานปลายไปถึงผู้ปกครองและครูใหญ่ทั้ง 2 โรงเรียนต้องพยายามไกล่เกลี่ยให้ความขัดแย้งลดลงเรื่องก็เหมือนจะจบลงด้วยดี
แต่จากเรื่องเด็กๆ ก็กลับเป็นเรื่องใหญ่โตขึ้นไปอีกเมื่อครูทั้ง 2 โรงเรียนกลับเป็นฝ่ายทะเลาะกันเองจากการที่จะพยายามไกล่เกลี่ยก็กลายเป็นคุยข่มกัน ที่เคยจะจัดงานแข่งขันเพื่อเชื่อมความสัมพันธ์กลับกลายเป็นการแข่งขันกันอย่างเอาเป็นเอาตายเพื่อชัยชนะ การแข่งขันครั้งแรกดำเนินไปท่ามกลางความขัดแย้งของเด็กทั้ง 2 โรงเรียน จนทำให้เกิดอุบัติเหตุระหว่างการแข่งขัน ทำให้นักดนตรีทั้ง 2 โรงเรียนบาดเจ็บ อาจารย์ทั้ง 2 โรงเรียน จึงเรียกเด็กๆ ที่ก่อเรื่องมาฝึกดนตรีเพื่อเป็นตัวแทนในการแข่งขันครั้งต่อไป
ในช่วงเวลาฝึกดนตรีกันนี่เองเด็กๆ ได้สนุกสนานร่วมกัน การแข่งขันครั้งที่ 2 จึงเป็นไปด้วยความราบรื่น เป็นการแข่งขันดนตรีที่เปลี่ยนแปลงไปโดยถนัดตา เพราะเด็กๆ ของทั้งสองโรงเรียน ร่วมเล่นดนตรีกันด้วยความสนุกสนาน
การแข่งขันเพื่อชัยชนะจึงกลายเป็นการเชื่อมความสัมพันธ์ไปโดยปริยายด้วยตัวเด็กๆ เองส่วนครูใหญ่ทั้ง 2 โรงเรียนเห็นเหตุการณ์กลับกลายเป็นอย่างนี้ก็อายเด็กพากันจับมือและจบความขัดแย้งลง
หลิว เต๋อหัว
หลิว เต๋อหัว (Lau Dak-waa : เหล่า ตั๊กหว่า; Andy Lau; เกิด 27 กันยายน ค.ศ. 1961) เป็นนักแสดง นักร้อง นักแต่งเพลง และโปรดิวเซอร์ภาพยนตร์ชาวฮ่องกง เขาเป็นหนึ่งในนักแสดงภาพยนตร์ที่ประสบความสำเร็จในเชิงพาณิชย์มากที่สุดในฮ่องกงตั้งแต่กลางทศวรรษที่ 1980 โดยแสดงในภาพยนตร์มากกว่า 160 เรื่องในขณะที่ยังคงประสบความสำเร็จในอาชีพการร้องเพลงในเวลาเดียวกัน
เป็นนักแสดงผู้ได้รับยกย่องว่าเป็นราชาแห่งภาพยนตร์จีน ดารายอดนิยมแห่งเอเชีย ต้นกำเนิดภาพยนตร์แนว Heroic Gangster สัญลักษณ์หนังแนว Badboy & Goodgirl นักแสดงทรงอิทธิพลของอุตสาหกรรมภาพยนตร์โลกแนวโศกนาฏกรรม ผู้ทรงอิทธิพลของอุตสาหกรรมบันเทิงแห่งเกาะฮ่องกง ได้รับยกย่องเป็นนักแสดงหลัก ผู้พัฒนาอุตสาหกรรมภาพยนตร์จีนให้มีความเป็นสากลสู่ตลาดโลก และเป็นนักร้อง C-pop ระดับราชาเพลงป็อป (King of Canto - pop) อีกทั้งในยุค 80's เป็นนักแสดงละครซีรีส์ค่ายสถานีโทรทัศน์ทีวีบี(TVB) ก่อนผันตัวเองมาแสดงภาพยนตร์เต็มตัวในปี 1988 อีกด้วย
ประวัติ
หลิว เต๋อหัว หนึ่งในนักแสดงที่ประสบความสำเร็จอย่างสูงสุดของวงการภาพยนตร์ ตั้งแต่ยุคปลายทศวรรษที่ 80s จนถึงปัจจุบัน เป็นนักแสดงหลัก(Main Actor) ของอุตสาหกรรมภาพยนตร์จีนฮ่องกง ผู้สร้างตำนานให้กับวงการภาพยนตร์จีนอย่างมากมายยาวนานกว่า 30 ปี ทรงอิทธิพลถึงขนาดกำหนดทิศทางการสร้างภาพยนตร์ของอุตสาหกรรมภาพยนตร์จีนฮ่องกงมวลรวมเกินกว่ากึ่งหนึ่ง มีผลงานแสดงนำ(Leader Actor) มากกว่า 160 เรื่อง เป็นนักแสดงนำ(Leader Actor) ผู้มียอดรายได้ภาพยนตร์สูงสุดเป็นอันดับหนึ่ง (No.1 Boxoffice Actor) ในรอบ 20 ปี (1985 - 2005) ของเกาะฮ่องกง สูงสุดเป็นอันดับหนึ่งในรอบ 10 ปี (2004 - 2014) ในจีนแผ่นดินใหญ่ ยุคเริ่มแรกเปิดตลาดเสรีภาพยนตร์ เป็นนักแสดงผู้ทำผลกำไรภาพยนตร์ต่อเรื่องสูงที่สุดในบรรดานักแสดงทั้งในเกาะฮ่องกงและทั่วเอเชียจนได้รับยกย่องว่าเป็น ดารายอดนิยมแห่งเอเชีย (Box Office Star of Asia) เป็นนักแสดงทรงอิทธิพลแห่งโลกภาพยนตร์แนวโศกนาฏกรรม เป็นหนึ่งใน 7 นักแสดงเอเชียผู้ยิ่งใหญ่แห่งโลกภาพยนตร์ตลอดกาล และเขายังเป็นนักร้องที่โด่งดังในยุคต้นทศวรรษที่ 90s คว้ารางวัลเพลงมากกว่า 292 รางวัล เป็นนักร้องจากเอเชียที่ได้รับความนิยมติดอันดับ 1 ใน 25 บิลบอร์ดชาร์ท(Billboard) ของสหรัฐอเมริกา เป็นหนึ่งในสี่ นักร้องจตุรเทพ แห่งวงการเพลงจีนภาษากวางตุ้งในยุคทศวรรษที่ 90s เป็นหนึ่งใน 10 นักร้องชายเพลงจีนที่ยิ่งใหญ่ที่สุดในรอบ 30 ปี ของเกาะฮ่องกง และยุคต้นทศวรรษที่ 80s เป็นหนึ่งในนักแสดงดาวรุ่งกลุ่ม ห้าพยัคฆ์แห่งละครซีรีส์ทีวีบี(TVB) หลิว เต๋อหัว ได้รับยกย่องจากวงการภาพยนตร์ทั่วโลกว่า เป็นนักแสดงหลัก(Main Actor) ของอุตสาหกรรมภาพยนตร์จีน และยังเป็นหนึ่งในสมาชิกกรรมการ รางวัลออสการ์ (The Academy of Motion Picture Arts and Sciences) แห่งสหรัฐอเมริกา
ในปี 1988 หลิว เต๋อหัวตัดสินใจออกจากสังกัดค่ายโทรทัศน์ทีวีบี(TVB) หันมาแสดงภาพยนตร์อย่างเดียว ประสบความสำเร็จสูงมากกับภาพยนตร์แนวดราม่ารันทด เรื่อง The Truth (1988) หรือ เพชรแท้ทุบไม่แตก (หนังภาคต่อของเรื่อง The Unwritten Law ,1985 หรือ นี่แหล่ะ ดวงใจแม่) ภาพยนตร์แนวโรแมนติคคอมาดี้ เรื่อง The Crazy Companies 1,2 (1988) หรือ รวยเถอะปุ๋ย ภาค 1, บริษัทยุ่งแล้วรวย ภาค 2 ได้เข้าชิงรางวัลตุ๊กตาทองสาขานักแสดงนำชายยอดเยี่ยม ในหนังแนวแก๊งสเตอร์ เรื่อง As Tears Go By (1988) หรือ ทะลุกลางอก ผลงานกำกับเรื่องแรกของหว่อง กาไว จากการโปรดิวเซอร์และอำนวยการสร้างโดย เติ้ง กวงหยง (Alan Tang) อันเป็นจุดเริ่มต้นคาแรกเตอร์ตัวละครที่เป็นอัตลักษณ์เฉพาะตัวของเขา เพียงแค่ชั่วปีเดียว หลิว เต๋อหัวแสดงภาพยนตร์มากถึง 10 เรื่อง ประสบความสำเร็จทางรายได้หลายต่อหลายเรื่องติดๆกันล้วนเป็นภาพยนตร์หลากหลายแนว จึงได้รับฉายาว่า อัศวินแห่งภาพยนตร์ (Knight of Movie) พร้อมกับตำแหน่ง พระเอกยอดนิยม(Box Office Star) ของวงการหนังจีนฮ่องกง ในปี 1989 หลิว เต๋อหัวทำสถิติมีผลงานภาพยนตร์มากถึง 16 เรื่องในปีเดียว สูงสุดเป็นประวัติการณ์ของอุตสาหกรรมภาพยนตร์จีนฮ่องกง มีผลงานโด่งดังทั่วเอเชียจากภาพยนตร์แนวจีนอินเตอร์เนื้อหารุนแรงติดเรท 18+ เรื่อง Casino Raiders (1989) หรือ เจาะเหลี่ยมกระโหลก แสดงคู่กับอลัน ทัม นักร้องชื่อดังแห่งทศวรรษ 80's ได้รับความนิยมอย่างล้นหลามไปทั่วเอเชีย ภาพยนตร์แนววีรบุรุษนักพนันเรื่อง God of Gamblers (1989) หรือ คนตัดคน แสดงคู่กับโจว เหวินฟะ ประสบความสำเร็จอย่างถล่มทลายไปทั่วเอเชีย หลิว เต๋อหัวจึงเป็นพระเอกหนังที่ได้รับความนิยมระดับเอเชียและนานาชาติ เป็นต้นมา
อย่างไรก็ตาม หลิว เต๋อหัว เป็นที่รู้จักอย่างกว้างขวางและได้รับยกย่องจากวงการภาพยนตร์โลกว่า เป็นปฐมบท หรือต้นกำเนิดภาพยนตร์แนว แก๊งสเตอร์ ฮีโร่ หรือ Heroic Gangster หรือ บ้านเรานิยมเรียกว่าหนังแนว "นักรักนักเลง" สัญลักษณ์แห่งหนังแนวนี้ ได้แก่ A Moment of Romance (1990) หรือ ผู้หญิงข้าใครอย่าแตะ อันโด่งดังเป็นพลุแตกไปทั่วเอเชียและทุกสารทิศ ซึ่งหลิว เต๋อหัว ถูกยกย่องว่า เป็นผู้สร้างคาแรกเตอร์ หรือบุคลิกตัวละครที่สมบูรณ์แบบที่สุด เป็นอัตลักษณ์เฉพาะตัวหนังแนว Heroic Gangster แต่เพียงผู้เดียว และเป็นเครื่องหมายการค้า(Trademark) ของเขาบนตลาดโลก ภาพลักษณ์ประจำตัวเขาบ้านเรามักเรียกว่า "จิ๊กโก๋มาเฟีย" หรือ "นักเลงกระจอก" (หว๋าไจ๋ : Wah Zai : 華仔) ตายเกือบทุกเรื่อง โดยเขาเป็นผู้พัฒนาตัวละครแนวนี้จากบท "อาหว่า" จากภาพยนตร์เรื่อง As Tears Go By (1988) หรือ ทะลุกลางอก "อาเซี้ย" จากภาพยนตร์เรื่อง Casino Raiders (1989) หรือ เจาะเหลี่ยมกระโหลก "อาเต๋า" จากภาพยนตร์เรื่อง God of Gamblers (1989) หรือ คนตัดคน จนมาถึงบท "อาหว๋อ" ในภาพยนตร์เรื่อง A Moment of Romance (1990) หรือ ผู้หญิงข้าใครอย่าแตะ ภาพยนตร์แนวนี้ของเขามีมากมาย เช่น The First Time Is the Last Time (1989) หรือ ถ้าใครย่ำคุณ ผมจะย่ำมัน Dragon in Jail (1990) หรือ จำไว้เมียข้าเจ็บไม่ได้  Hong Kong Godfather (1991) หรือ ทำเนียบเจ้าพ่อเหือด The Prince of Temple Street (1992) หรือ ชีวิตเธอ ชีวิตข้า ชีวิตเดียว เป็นต้น ภาพยนตร์แนวนี้ของเขาเนื้อหาเต็มไปด้วยความรุนแรง ตีรันฟันแทง กระทำผิดกฎหมาย ล่อแหลมทางเพศ มักได้เรท PG 18+ (NC-17 ในสหรัฐอเมริกา)จำกัดเรทคนดู แต่ได้รับความนิยมอย่างมหาศาลทั่วทั้งเอเชีย แพร่หลายในตลาดหนังยุโรปและสหรัฐอเมริกา จนทางการรัฐบาลประเทศต่างๆท้วงติงว่า หนังจะส่งผลต่อการสร้างค่านิยมที่ไม่ดี มีพฤติกรรมเลียนแบบหนังอาจก่อให้เกิดปัญหาทางสังคมตามมา ทางการฮ่องกงจึงสั่งห้ามสร้างและห้ามฉายภาพยนตร์แนวนี้อีก เป็นเหตุให้หลิว เต๋อหัว เปลี่ยนแนวหนังแก๊งสเตอร์ของเขา เป็นแนวแก๊งสเตอร์-อาชญากรรม(Crime) แทน เช่น A True Mob Story (1998) หรือ ให้รักนี้ตายไปกับเขา Century of the Dragon (1999) หรือ ทะลุเหลี่ยมมังกร เป็นต้น และเขาได้สร้างอัตลักษณ์เครื่องแต่งกายในภาพยนตร์ของตัวเองด้วย เสื้อยืดกล้ามสีขาวหรือดำ เสื้อแจ็คเก็ตยีนส์หรือหนัง แว่นตาดำ สวมสร้อยคอล็อกเก็ต ฉากถีบยอดอก ใช้มีดเป็นอาวุธและสูบบุหรี่ ในภาพยนตร์แนวนี้ของเขาทุกเรื่อง
ผู้หญิงข้าใครอย่าแตะ หรือ A Moment of Romance (1990) สัญลักษณ์แห่งหนังแนว Heroic Gangster ของหลิว เต๋อหัว หนังสุดคลาสสิคแห่งประวัติศาสตร์ภาพยนตร์จีนฮ่องกง (A major classic of Hong Kong cinema) เป็นภาพยนตร์ที่หลิว เต๋อหัว ได้สร้างคาแรกเตอร์ตัวละครที่สมบูรณ์แบบที่สุดลงบนแผ่นฟิล์ม (The Character Portrays in The film) ในบทบาทของ "อาหว๋อ"  หนังทุนต่ำ ดราม่าแอ็คชั่นรักโรแมนติก แสดงคู่กับ อู๋ เชี่ยนเหลียน นางเอกหน้าใหม่ของวงการ(แสดงหนังเป็นเรื่องแรก) ในบทบาทของ "โจโจ้ " เรื่องราวความรักของชายหนุ่มผู้มีโลกอันมืดมน(Underworld rag) กับ หญิงสาวผู้ถูกเลี้ยงดูอย่างคุณหนูผู้มีอันจะกิน(A rich heiress) ความรักของหนุ่มสาวคู่นี้ "อาหว๋อ & โจโจ้ " กลายเป็นตำนานความรักที่สุดแสนโรแมนติกและรันทดใจที่สุดแห่งยุคนั้น  ภาพยนตร์ได้สร้างปรากฏการณ์กระแสปากต่อปาก(Word of Mouth) เป็นเรื่องแรกของวงการหนังฮ่องกงและวงการภาพยนตร์เอเชีย จากหนังทุนต่ำ ฟอร์มเล็ก ธรรมดาเรื่องหนึ่งกลายเป็นหนังที่ประสบความสำเร็จอย่างมากมายมหาศาลถล่มทลายเหนือกว่าหนังฟอร์มยักษ์ ทุนสูง หรือหนังระดับ Blockbuster ทั่วเอเชียในยุคนั้น ในเกาะฮ่องกงออกฉายเมื่อวันที่ 14 มิถุนายน 1990 และยืนโรงฉายยาวนานถึง 6 สัปดาห์ (14 มิถุนายน 1990 ถึง 26 กรกฎาคม 1990) เกิดกระแสปากต่อปากไปทั่วเกาะฮ่องกง จากหนังธรรมดาเรื่องหนึ่งกลายเป็นหนังที่เปลี่ยนแนวทางการสร้างภาพยนตร์ในยุคนั้นอย่างสิ้นเชิง จากประเภทยิงปืน ระเบิดภูเขา เผากระท่อม หันมาใช้อาวุธประเภทมีด หน้าไม้ ศิลปะป้องกันตัวแทน มีการสร้างตามกระแสจำนวนมากเป็นประวัติศาสตร์หน้าหนึ่งของอุตสาหกรรมภาพยนตร์จีนฮ่องกง บุคลิกของหลิว เต๋อหัว ยังเป็นต้นแบบตัวละคร (Lau 's Characters) ในหนังจีนฮ่องกงและโลกภาพยนตร์ ทั้งยังเป็นไอดอลหรือขวัญใจที่มีอิทธิพลต่อวิถีชีวิตวัยรุ่นทั่วเอเชียยาวนานถึงทุกวันนี้ และเป็นแรงบันดาลใจให้หนุ่มสาวทั่วเอเชียใฝ่ฝันที่จะขี่มอเตอร์ไซด์ได้สง่างามเหมือนเขา แฟนๆภาพยนตร์จะเรียกหลิว เต๋อหัว ว่า "หว๋าไจ๋" (Wah Zai : 華仔 แปลว่า นักเลง) เป็นชื่อเล่นของเขา หลิว เต๋อหัวยังถูกยกย่องให้เป็น ไอคอนหรือสัญลักษณ์ภาพยนตร์แนว Badboy & Goodgirl ทั้งเป็นต้นแบบให้หนังจีนฮ่องกงและโลกภาพยนตร์มีเรื่องราวความรักโรแมนติกระหว่างคู่พระนางลงในเนื้อเรื่องของภาพยนตร์ (หรือที่บ้านเรามักใช้คำสื่อสารให้เข้าใจว่า เรื่องราวความ "รักระหว่างรบ") ตัวละคร "อาหว๋อ" ยังนำมาเป็นต้นแบบเขียนเป็นหนังสือการ์ตูนจีนเรื่อง Teddy Boy (古惑仔) ซึ่งต่อมาได้ดัดแปลงเป็นภาพยนตร์ในปี 1996 ในชื่อเรื่อง Young and Dangerous หรือชื่อไทย กู๋หว่าไจ๋ บทเพลงประกอบภาพยนตร์เรื่องนี้ ยังได้รับความนิยมมากมาย มีทั้งหมด 4 บทเพลง ขับร้องโดย Wong Ka Kui นักร้องนำวง Beyond ทั้งหมด 3 บทเพลง และบทเพลงที่ 4 เพลงผู้หญิงร้อง 天若有情.青春无悔  ขับร้องโดย Shirley Yuen (袁鳳瑛) ได้รับความนิยมล้นหลาม มีการแปลงเป็นภาษาต่างประเทศหลายภาษา รวมทั้งภาษาไทยในบทเพลง "อยู่ไปเพื่อใคร" ล่าสุดนำมาแปลงเป็นเพลงสากล ในบทเพลง "Tomorrow Will Come" (Trish Thuy Trang) และตัวละคร "อาหว๋อ" ได้ปรากฏตัวบนจอภาพยนตร์อีกครั้งหนึ่งในผลงานแสดงนำของเขา ในเรื่อง Needing You (2000) หรือ ใช่เลย! รักเธอเต็มเอ๋อ
ในวงการภาพยนตร์ หลิว เต๋อหัว เป็นหนึ่งใน ราชาภาพยนตร์ เคยได้รับรางวัลเกียรติยศม้าทองคำ (Taiwan Golden Horse Award) ยกย่องว่าเป็น ราชาแห่งภาพยนตร์จีน (King of Chinese Movie) เขาได้รับรางวัลนักแสดงยอดนิยมสูงสุด (No.1 Boxoffice Actor award) ของวงการหนังจีนฮ่องกงและวงการภาพยนตร์เอเชียในรอบ 20 ปี สมาพันธ์ภาพยนตร์แห่งเกาะฮ่องกงได้จัดเก็บสถิติรายได้ภาพยนตร์ในช่วงรุ่งเรือง ตั้งแต่ปี 1985 - 1997 ก่อนประเทศอังกฤษส่งมอบเกาะฮ่องกงคืนสู่จีนแผ่นดินใหญ่ หลิว เต๋อหัวเป็นนักแสดงที่มียอดรายได้ภาพยนตร์(Box Office) สูงกว่า 1,200 ล้านเหรียญฮ่องกง(HKD) จากภาพยนตร์ที่เขาแสดงนำ(Leader Actor)ในภาพยนตร์ทุนจีนฮ่องกง จำนวน 73 เรื่อง สูงสุดเป็นอันดับ 1 แห่งยุคนั้น  ต่อมาในปี 2005 มีการประมวลยอดรายได้ภาพยนตร์ตั้งแต่ปี 1985 - 2005 (รอบ 20 ปี) ก่อนที่เกาะฮ่องกงจะเป็นส่วนหนึ่งของจีนแผ่นดินใหญ่โดยสมบูรณ์(หนึ่งประเทศ สองระบบ) หลิว เต๋อหัวเป็นนักแสดงที่มียอดรายได้ภาพยนตร์(Box Office) สูงสุดเป็นอันดับ 1 คือ 1,733,275,816 ล้านเหรียญฮ่องกง(HKD) จากภาพยนตร์ที่เขาแสดงนำ(Leader Actor) ในภาพยนตร์ทุนจีนฮ่องกง จำนวน 108 เรื่อง อันดับ 2 ได้แก่ โจว ซิงฉือ (Stephen Chow) ราชาตลกคอมมาดี้ จำนวน 1,317,452,311 ล้านเหรียญฮ่องกง(HKD) อันดับ 3 คือ เฉินหลง (Jackie Chan) ราชานักบู้ชื่อก้องโลก จำนวน 894,090,962 ล้านเหรียญฮ่องกง(HKD) และในปี 2007 กลุ่มบริษัท Nielsen Company (ACNielsen) แห่งสหรัฐอเมริกา ได้วิเคราะห์และจัดเก็บข้อมูลการตลาดของอุตสาหกรรมภาพยนตร์ทั่วโลก หลิว เต๋อหัวเป็นนักแสดงที่ทำผลกำไรภาพยนตร์ต่อเรื่องสูงที่สุดในบรรดานักแสดงทั้งในเกาะฮ่องกงและทั่วเอเชีย หนังของเขาส่วนใหญ่เป็นหนังทุนต่ำ(Low Budget Films) แต่ทำรายได้มากกว่าทุนสร้างหลายเท่าตัว และเนื้อหาของภาพยนตร์มีความรุนแรงติดเรท R หรือเรท 18+ แต่ได้รับความนิยมอย่างมหาศาล ขายลิขสิทธิ์ไปได้ทั่วโลก จึงได้รับรางวัล ดารายอดนิยมแห่งเอเชีย หรือ Box Office Star of Asia Award
หลิว เต๋อหัว เขายังทรงอิทธิพลถึงขนาดกำหนดทิศทางการสร้างภาพยนตร์เกินกว่ากึ่งหนึ่งของอุตสาหกรรมภาพยนตร์จีนฮ่องกงมวลรวม โดยเขานำแสดงภาพยนตร์หลากหลายแนวและได้รับความนิยมในตลาดภาพยนตร์อย่างสูงในวงกว้างระดับนานาชาติทุกแนว จนเป็นต้นแบบให้เหล่าผู้สร้างภาพยนตร์สร้างตามกระแสตามมา นอกจากภาพยนตร์แนว Heroic Gangster หรือที่บ้านเรานิยมเรียกว่าหนังแนว "นักรักนักเลง"แล้ว เขายังประสบความสำเร็จในหนังแนวโรแมนติก-คอมอดี้ นับตั้งแต่ The Crazy Companies (1988) หรือชื่อไทย รวยเถอะปุ๋ย หรือบริษัทยุ่งแล้วรวย ตามมาด้วย Dances with Dragon (1991) หรือ มังกรขันจอหว่อ จนเข้ายุคปี 2000 อย่างเรื่อง Needing You (2000) หรือ ใช่เลย! รักเธอเต็มเอ๋อ Love on a Diet (2001) หรือ คู่ตุ้ยนุ้ยพิศดารมหัศจรรย์, หนังแนวแอ็คชั่น - ดราม่า นับตั้งแต่ Casino Raiders (1989) หรือ เจาะเหลี่ยมกระโหลก Casino Tycoon (1992) หรือ ฟ้านี้ใหญ่ได้คนเดียว The Adventurers (1995) หรือ แค้นทั้งโลกเพราะเธอคนเดียว จนมาถึง The Conman (1998) หรือ เจาะเหลี่ยมคน , หนังแนวอาชญากรรม นับตั้งแต่ LeeRock (1991) หรือ ตำรวจตัดตำรวจ จนมาถึง Infernal Affairs (2002) หรือ สองคนสองคม ภาพยนตร์ในผลงานสร้างและแสดงนำของเขาในเรื่อง Saviour of the Soul (1991) หรือ ตายกี่ชาติก็ขาดเธอไม่ได้ ที่ได้สร้างปรากฏการณ์หลายๆอย่างและเป็นต้นแบบภาพยนตร์ดัดแปลงจากหนังสือการ์ตูนขึ้นสู่จอภาพยนตร์ ภาพยนตร์เรื่อง Full Throttle (1995) หรือ ยึดถนนเก็บใจไว้ให้เธอ ที่ได้กลายเป็นต้นแบบหนังแข่งรถมอเตอร์ไซด์ให้แก่โลกภาพยนตร์ นอกจากนี้เขายังได้แสดงภาพยนตร์ทุนจีนไต้หวัน ใช้ภาษาจีนกลางหลายเรื่อง เช่น A Home Too Far (1990) หรือ ท้าย่ำ Drunken Master 3 (1994) หรือ ไอ้หนุ่มหมัดเมา ภาค 3  A Taste of Killing and Romance (1994) หรือ ชาตินี้ชาติหน้าหัวใจข้าเป็นของเธอ The Three Swordsmen (1994) หรือ เทพยุทธเสื้อทอง แกร่งแค่ไหนหัวใจก็จะผ่า เป็นต้น เขายังอำนวยการสร้างและเป็นดารารับเชิญให้หนังทุนจีนไต้หวันเรื่อง Our Times ,2015 หรือชื่อไทย กาลครั้งหนึ่ง..ความรัก  ที่เขาใช้ทุนสร้างเพียง 2.7 ล้านเหรียญสหรัฐ(USD) แต่ทำรายได้ทั่วโลกกว่า 84 ล้านเหรียญสหรัฐ(USD) อีกด้วย
หลิว เต๋อหัว ยังได้รับยกย่องให้เป็นหนึ่งใน นักแสดงทรงอิทธิพลของอุตสาหกรรมภาพยนตร์โลก เป็นผู้นำภาพยนตร์แนวโศกนาฏกรรม (Tragedy Movie) ที่บทพระเอก นางเอก บทสมทบสำคัญต้องพบเหตุโศกเศร้าสะเทือนใจ และมีสไตล์หนังเป็นของตัวเอง คือ Mixed Drama / Action / Romance หรือ หนังดราม่า แอคชั่น โรมานซ์ ผสมผสาน(mixed) อยู่ในเรื่องเดียวกัน เขายังได้สร้างอัตลักษณ์ฉากตายของตัวเองด้วยท่าตายชักกระตุก (Andy Lau dies in style) และฉากปืนจ่อหัวบังคับตัวละครในภาพยนตร์กระทำการอย่างใดอย่างหนึ่ง ในโลกภาพยนตร์มีหลิว เต๋อหัว คนเดียวเท่านั้นที่ประสบความสำเร็จอย่างท่วมท้นกับภาพยนตร์แนวโศกนาฏกรรม (Tragedy Movie) เช่น Casino Raider 1 (1989) หรือ เจาะเหลี่ยมกระโหลก A Moment of Romance (1990) หรือ ผู้หญิงข้าใครอย่าแตะ Casino Raider 2 (1991) หรือ ผู้หญิงข้าใครอย่าแตะ ตอน แตะได้ถ้าไม่กลัวโลกแตก Saviour of the Soul (1991) หรือ ตายกี่ชาติก็ขาดเธอไม่ได้ The Moon Warriors (1993) หรือ คนบินเทวดา ที่กลายเป็นต้นแบบภาพยนตร์ที่มีสัตว์เลี้ยงเป็นคู่หูตัวเอก Full Throttle (1995) หรือ ยึดถนนเก็บใจไว้ให้เธอ เป็นต้น  ปัจจุบัน หลิว เต๋อหัว มีผลงานการแสดงมากกว่า 160 เรื่อง ได้รับความนิยมอย่างมหาศาลมาโดยตลอด เป็นที่รู้จักอย่างกว้างขวางไปทั่วโลก จนวงการหนังฮอลลีวูดเปรียบเปรยว่า หลิว เต๋อหัว คือ ทอม ครูซ (Tom Cruise) แห่งเอเชีย  เป็นหนึ่งใน 7 นักแสดงเอเชียยอดนิยมและยิ่งใหญ่ตลอดกาล(The Most Popular Actors of All Time & Greatest Actors of All Time) ร่วมกับ บรูซ ลี (Bruce Lee), เฉินหลง (Jackie Chan) , โจว เหวินฟะ (Chow Yun fat) , โจว ซิงฉือ (Stephen Chow) , หลี่ เหลียนเจี๋ย (Jet Li) และ เจิ้น จื่อตัน (Donnie Yen) และเขาได้รับยกย่องว่า เป็นนักแสดงที่ขี่มอเตอร์ไซด์โด่งดังที่สุดในโลก (Andy Lau is  on the bike in the popular motorcycle - scene) และเป็นผู้สร้างปรากฏการณ์ให้โลกภาพยนตร์นำมอเตอร์ไซด์มาเป็นส่วนสำคัญหรือแกนสำคัญของเนื้อเรื่องในภาพยนตร์ และคาแรกเตอร์หรือตัวละครของเขาที่มีอัตลักษณ์ อันมีลักษณะเฉพาะขัดแย้งทางศิลธรรมหรือที่นิยมเรียกว่า แบดบอยด์(Badboy) ได้รับความนิยมไปทั่วโลก
หลิว เต๋อหัว เป็นบุคคลที่ประสบความสำเร็จสูงสุด ทั้งในฐานะนักแสดง, นักร้อง , เจ้าของบริษัทบันเทิง จึงได้รับยกย่องจากสมาพันธ์อุตสาหกรรมบันเทิงแห่งเกาะฮ่องกง(วงการภาพยนตร์ , วงการเพลง , วงการละครซีรีส์) ให้เป็นหนึ่งในสี่ "ผู้ทรงอิทธิพลของอุตสาหกรรมบันเทิงแห่งเกาะฮ่องกง" ยุคเกาะฮ่องกงกลับคืนสู่จีนแผ่นดินใหญ่(1997 - 2005) ร่วมกับ หวังจิง ผู้กำกับ ผู้อำนวยการสร้าง เจ้าของบริษัทผลิตภาพยนตร์ , เชอร์ รัน รัน ชอว์ เจ้าของค่ายสถานีโทรทัศน์ทีวีบี(TVB) - ชอว์บราเดอร์สตูดิโอ และเจ้าของกลุ่มบริษัทบันเทิงยักษ์ใหญ่ Emperor Entertainment Group (EEG) เขาได้กล่าวสุนทรพจน์เมื่อได้รับรางวัลอันทรงเกียรตินี้ ประมาณว่า "จะพัฒนาภาพยนตร์จีน จะแสดงแต่ภาพยนตร์จีน จะยืนหยัดอยู่เคียงข้างภาพยนตร์จีน ให้ยิ่งใหญ่ตลอดไป" ซึ่งในปี 1996 ขณะไปรับรางวัลศิลปินยอดเยี่ยมแห่งเอเชีย MTV Asian All - Outstandionging Artist Award จากเอ็มทีวี แห่งสหรัฐอเมริกา เขาให้สัมภาษณ์แก่สื่อตะวันตกประมาณว่า "เขาไม่มีความสนใจร่วมงานแสดงภาพยนตร์ในฮอลลีวูด เขามีความตั้งใจจะแสดงภาพยนตร์และสร้างภาพยนตร์เอเชียและจีนมากกว่า เพราะมีแต่คนเอเชียหรือคนจีนเท่านั้นที่จะสร้างภาพยนตร์แล้วยังคงอัตลักษณ์และมีสไตล์หนังเอเชียหรือจีนดั้งเดิม เป็นที่ชื่นชอบแก่แฟนหนังทั่วโลกมากกว่าสร้างจากฮอลลีวูด"
ในปี 2004 - 2014 เป็นยุคเริ่มแรกเปิดตลาดเสรีภาพยนตร์ในจีนแผ่นดินใหญ่ หลิว เต๋อหัวมีผลงานแสดงนำและร่วมอำนวยการสร้างภาพยนตร์สัญชาติจีนแผ่นดินใหญ่หลายเรื่อง เช่น จอมคนหัวใจไม่ลวงรัก (A world without thieves ,2004), จอมใจบ้านมีดบิน (House of Flying Daggers ,2004) เขายังเป็นผู้นำในการแสดงและสร้างภาพยนตร์จีนบล็อกบัสเตอร์เพื่ออกฉายทั่วโลก เช่น มหาบุรุษกู้แผ่นดิน (A Battle Of Wits ,2006) สามก๊กขุนศึกเลือดมังกร (Three Kingdoms: Resurrection of the Dragon ,2008) ปิดเมืองล่าโจร (Firestorm ,2013) เป็นต้น เขายังเป็นผู้ปลุกกระแสภาพยนตร์แอ็คชั่น-กำลังภายใน-แฟนตาซี ให้ได้รับความนิยมในจีนแผ่นใหญ่และทั่วโลกอีกครั้ง ในเรื่อง ตี๋เหรินเจี๋ย ดาบทะลุคนไฟ (Detective Dee, and the Mystery of the Phantom Flame ,2010) ทั้งพลักดันให้ผู้กำกับคนดังฉีเคอะ กลับมายิ่งใหญ่ในโลกภาพยนตร์อีกรอบ และเขาก็เป็นนักแสดงนำ(Leader Actor) ผู้มียอดรายได้ภาพยนตร์สูงสุดเป็นอันดับหนึ่ง (No.1 Boxoffice Actor) ในจีนแผ่นดินใหญ่ในรอบ 10 ปี (2004 - 2014) ภาพยนตร์ประเภทขายนักแสดงนำ(Film Star) มีภาพยนตร์เข้าฉายในช่วงนี้นับเฉพาะสถานะนักแสดงนำ 15 เรื่อง มียอดรายได้ภาพยนตร์มากกว่า 400 ล้านเหรียญสหรัฐ(USD) เขายังร่วมสนับสนุนภาพยนตร์ทุนสร้างจีนแผ่นดินใหญ่แต่ใช้ภาษาอังกฤษเรื่องแรกของโลกเพื่อสร้างความเป็นสากล อย่างเรื่อง เดอะ เกรท วอลล์ (The Great Wall ,2016) ปัจจุบัน สถานะนักแสดงนำ(Leader Actor) ในจีนแผ่นดินใหญ่ ได้รับความนิยมอย่างมหาศาล มีภาพยนตร์ออกฉายอย่างต่อเนื่อง นับจากปี 2015 เป็นต้นมา หลิว เต๋อหัวมียอดรายได้ภาพยนตร์มากกว่า 1,000 ล้านดอลล่าห์สหรัฐ(USD) มีภาพยนตร์ทำเงินมหาศาลหลายเรื่อง เช่น The White Storm 2 - Drug Lords (2019) ผลงานสร้างและนำแสดงของเขาทุนสร้างเพียง 25 ล้านเหรียญสหรัฐ(USD) ทำรายได้มากกว่า 190 ล้านเหรียญสหรัฐ(USD) ภาพยนตร์เรื่อง Shock Wave 2 (2020) ทุนสร้าง 30 ล้านเหรียญสหรัฐ(USD) ทำรายได้มากกว่า 200 ล้านเหรียญสหรัฐ(USD) หนังทุนต่ำอย่างเรื่อง Endgame (2021) ทำรายได้มากกว่า 100 ล้านเหรียญสหรัฐ(USD) ซึ่งได้สร้างสถิติรายได้มากกว่าทุนสร้างหลายเท่าตัวมาโดยตลอด จนเป็นที่คาดการณ์ว่า แม้จะเปิดตลาดเสรีภาพยนตร์ในจีนแผ่นดินใหญ่อย่างเต็มรูปแบบ หลิว เต๋อหัวยังคงสถานะนักแสดงนำ(Leader Actor) เป็นอันดับหนึ่งต่อไป
ในประเทศไทย หลิว เต๋อหัว เป็นที่รู้จักอย่างกว้างขวางจากภาพยนตร์ เรื่อง A Moment of Romance (1990) หรือ ผู้หญิงข้าใครอย่าแตะ ออกฉายในปี พ.ศ. 2533 ถึงสองรอบ รอบแรกฉายวันที่ 8 กันยายน พ.ศ. 2533 ทำรายได้กว่า 18 ล้านบาท มีกระแสเรียกร้องให้นำกลับมาฉายใหม่ รอบ 2 ในเดือนพฤศจิกายน พ.ศ. 2533 ทำเงินกว่า 5 ล้านบาท รวมรายได้ตลอดการฉายในโรงภาพยนตร์มากกว่า 23 ล้านบาท เป็นหนังทำเงินสูงสุดประจำปี 2533 ของประเทศไทย (ไม่นับรวมหนังกลางแปลงที่ออกฉายต่อเนื่องยาวนานหลายปี) และในวันที่ 18 พฤษภาคม พ.ศ. 2534 ได้นำกลับมาฉายในโรงภาพยนตร์อีกครั้งหนึ่ง ต่อมามีภาพยนตร์เรื่อง Full Throttle (1995) หรือ ยึดถนนเก็บใจไว้ให้เธอ ออกฉายปี พ.ศ. 2538 ทำเงินไปกว่า 40 ล้านบาท เป็นหนังทำเงินสูงสุดของเขาในไทยเป็นสถิติถึงทุกวันนี้ ภาพยนตร์เรื่องที่ 100 ของเขา เรื่อง A Fighter's Blue (2000) หรือ หัวใจข้า หัวใจนาง หัวใจหลอมเพชร ถ่ายทำในประเทศไทย ในวันที่ 17 มกราคม 2560  หลิว เต๋อหัว ได้เกิดอุบัติเหตุตกม้าได้รับบาดเจ็บที่กระดูกเชิงกราน ระหว่างถ่ายทำโฆษณาที่เขาใหญ่ จังหวัดนครราชสีมา ปัจจุบันรักษาตัวหายดีเป็นปกติ กลับมาทำงานบันเทิงในปลายปี 2561 เรียบร้อยแล้ว ล่าสุดในวันที่ 8 ตุลาคม พ.ศ. 2563 ได้นำภาพยนตร์เรื่อง A Moment of Romance (1990) หรือ ผู้หญิงข้าใครอย่าแตะ กลับมาฉายในโรงภาพยนตร์อีกครั้งฉลองครบรอบ 30 ปี
ชีวิตส่วนตัวและครอบครัว
หลิว เต๋อหัว เปลี่ยนไปนับถือศาสนาพุทธในช่วงปี พ.ศ. 2523 (ค.ศ. 1980) เป็นลูกศิษย์ของวัดภูเขาหลิงอัน ในเกาะไต้หวัน
ในปี 2008 หลิว เต๋อหัว แต่งงานกับ แครอล ชู Carol Chu หรือ จู หลี่เชียน (朱麗倩) ภรรยาสาวนอกวงการ  หลังจากคบหากันเป็นเวลากว่า 24 ปี  ทั้งคู่เป็นครอบครัวมังสวิรัติและนับถือศาสนาพุทธ  หลิวเต๋อหัวและภรรยาจดทะเบียนสมรสที่สหรัฐอเมริกา ในปี 2551 แครอล ชู ได้ให้กำเนิดลูกสาวคนแรก ชื่อ ฮันนา (หลิว เซียง ฮุ้ย) ในปีมังกรทอง พ.ศ. 2555 เป็นปีที่มีความเป็นสิริมงคลที่สุดของชาวจีน เด็กที่เกิดปีมังกรจะนำความโชคดีมาสู่ครอบครัว อีกทั้งเด็กจะมีความกล้าหาญและสติปัญญาที่เฉลียวฉลาด เพราะมังกรเป็นสัญลักษณ์ของจักรพรรดิจีนโบราณ
หลิว เต๋อหัว ไม่เปิดเผยข้อมูลของภรรยาและลูกให้สื่อมวลชนรับรู้  เนื่องจากเป็นห่วงเรื่องความปลอดภัยของครอบครัว โดยสื่อมวลชนเพิ่งได้ทราบความจริงว่า หลิว เต๋อหัว มีภรรยาแล้ว เมื่อเขาและแครอลเดินทางไปร่วมพิธีศพบิดาของแครอล ชู แล้วกลับมาเจอกองทัพนักข่าวที่สนามบินฮ่องกง ในวันที่ 25 สิงหาคม 2552
หลิว เต๋อหัว ได้ก่อตั้งมูลนิธิเพื่อช่วยเหลือสังคมและเพื่อนมนุษย์ ในชื่อ กองทุน "Andy Lau Charity Foundation" โดยเขาก่อตั้งขึ้นตั้งแต่ปี ค.ศ.1994 เป็นต้นมา
ผลงานภาพยนตร์ เพลงและรางวัล
ผลงานภาพยนตร์ : Boat People (1982) หรือ ใส่ความบ้าท้านรก และอีกมากกว่า 160 เรื่อง, หลิว เต๋อหัวได้รับการสนับสนุนหลักและนำต้นแบบตัวละครหรือคาแรกเตอร์มาจากอดีตนักแสดงพระเอกหนังรักไต้หวันและผู้อำนวยการสร้างชื่อดังนามว่า เติ้ง กวงหยง (Alan Tang Kwong-Wing) และอดีตนักแสดงค่ายชอว์บราเดอร์สสตูดิโอ เฉิน หุ้ยเหมียน (Michael Chan Wai-man) มาเป็นตัวละครหรือคาแรกเตอร์ในรูปแบบของตัวเอง , ต้นแบบการแสดงเขา คือ ว่าน จื่อเหลียง , นักแสดงที่เขาชื่นชอบ คือ เยิ่น ต๊ะหัว
ผลงานที่ได้รับการยกย่อง : เป็นผู้บัญญัติหนังแก็งสเตอร์แนวใหม่ของโลกภาพยนตร์ (New HardBoiled Style Gangster Movie), เป็นผู้ดัดแปลงหนังสือการ์ตูนขึ้นสู่จอภาพยนตร์ประสบความสำเร็จเป็นคนแรกของโลกภาพยนตร์ , เป็นผู้สร้างคาแรกเตอร์หรือตัวละครที่มีอัตลักษณ์ อันมีลักษณะเฉพาะขัดแย้งทางศิลธรรมหรือที่นิยมเรียกว่า แบดบอยด์(Badboy) ได้รับความนิยมไปทั่วโลก
ชมรมขนหัวลุก (นวนิยาย)
ชมรมขนหัวลุก (Goosebumps) เป็นชุดบันเทิงคดีนวนิยายสยองขวัญสำหรับเด็ก เขียนโดยนักประพันธ์ชาวอเมริกัน อาร์. แอล. สไทน์ และตีพิมพ์ครั้งแรกโดยสโกลาสติกพับลิชิง เป็นการรวบรวมเรื่องราวซึ่งนำเสนอโครงสร้างเรื่องกึ่งคล้ายกัน โดยมีเด็กในเรื่องเข้าไปข้องเกี่ยวกับสถานการณ์น่ากลัว ธีมซีรีส์นี้รวมทั้งความหวาดกลัว อารมณ์ขันและเหนือธรรมชาติ
หลิว เต๋อหัว
ผลงานภาพยนตร์ เพลงและรางวัล
รางวัลทางการแสดง : รางวัลเกียรติยศม้าทองคำ(Taiwan Golden Horse Award) ยกย่องว่าเป็น ราชาแห่งภาพยนตร์จีน (King of Chinese Movie) : รางวัลตุ๊กตาทอง ฮ่องกงฟิล์ม อวอร์ด(Hong Kong Film Awards) นักแสดงนำชายยอดเยี่ยม(Best Actor) 2 ครั้ง จากเรื่อง แหกกฎโหดมหาประลัย (Running Out of Time ,1999), คนมหากาฬ ใหญ่ทะลุโลก (Running On Karma ,2003) และสาขานักแสดงสมทบชายยอดเยี่ยม(Best Supporting Actor) 2 ครั้ง จากเรื่อง เกมคน เหนือคม (Protégé ,2007) , แค่เธอยิ้ม หัวใจก็อิ่มรัก (A Simple Life ,2011) : รางวัลม้าทองคำ ไต้หวัน โกลเด้นฮอซ อวอร์ด(Taiwan Golden Horse Award)  นักแสดงนำชายยอดเยี่ยม(Best Actor) 2 ครั้ง จากเรื่อง สองคนสองคม ภาค 3 (Infernal Affairs ,2003) , แค่เธอยิ้ม หัวใจก็อิ่มรัก (A Simple Life ,2011) : รางวัลไชน่า วอทชฺ(China Watch) จีนแผ่นดินใหญ่ นักแสดงนำชายยอดเยี่ยม(Best Actor) จากเรื่อง หัวใจพ่อ...น่ากราบ (Lost and Love ,2015) , รางวัลนักแสดงยอดนิยมสูงสุด (No.1 Boxoffice Actor award) , รางวัล ดารายอดนิยมแห่งเชีย "Nielsen Box Office Star of Asia" Award
ชมรมขนหัวลุก (นวนิยาย)
ในประเทศไทยมีทั้งหมด25ตอนโดยนำเข้ามาแปลโดยสำนักพิมพ์นานมีบุ๊กส์ คือ (01)1. บ้านนี้ผีชวนอยู่ (Welcome To Dead House) (46)2. มันมาจากหนองน้ำ (How To Kill A Monster) (02)3. อะไรอยู่ในห้องใต้ดิน (Stay Out Of The Basement) (03)4. สยองนองเลือด (Monster Blood) (04)5. คำสาปมัมมี่ (The Curse Of Mummy's Tomb) (05)6. กล้องสยองขวัญ (Say Cheese- And Die) (06)7. เด็กล่องหน (Let's Get Invisible) (07)8. หุ่นผีสิง (Night Of The Living Dummy) (09)9. ค่ายแห่งความตาย (Welcome To Camp Nightmare) (10)10.ผีข้างบ้าน (The Ghost Next Door) (11)11.หน้ากากหลอน (The Haunted Mask) (14)12.เขย่าขวัญคืนวันเพ็ญ (The Werewolf Of Fever Swamp) (16)13. สวนสนุกสยอง (One Day At Horrorland) (19)14. มหาภัยใต้น้ำ (Deep Trouble) (20)15. อาถรรพ์หุ่นไล่กา (The Scarecrow Walks At Midnight) (22)16. ถ้ำผีสิง (Ghost Beach) (28)17. นาฬิกามรณะ (The Cuckoo Clock Of Doom) (30)18. มันแอบอยู่ในท่อ (It Came From Beneath The Sink) (32)19. หมาปีศาจ (The Barking Ghost) (33)20.ค่ายกีฬาอาถรรพ์ (The Horror At Camp Jellyjam)
หลิว เต๋อหัว
ผลงานภาพยนตร์ เพลงและรางวัล
รางวัลทางผลงานเพลง : รางวัลจากเอ็มทีวี แห่งสหรัฐอเมริกา ประจำปี 1994 ได้แก่ MTV Lifetime Achievement Award และรางวัลศิลปินยอดเยี่ยมแห่งเอเชีย MTV Asian All-Outstandionging Artist Award นักร้องเอเชียยอดนิยมสูงสุด 1 ใน 25 บิลบอร์ดชาร์ท(Billboard) ของสหรัฐอเมริกา ประจำปี 1995 : รางวัลนักร้องชายยอดนิยมแห่งเกาะฮ่องกง (Most Popular Hong Kong Male Artist) 7 สมัย  ในปี ค.ศ. 1990, 1991, 1992, 1994, 1999 เป็นต้น : รางวัลนักร้องชายยอดนิยมแห่งภูมิภาคเอเชียแปซิฟิก (Asia Pacific Most Popular Male Artist) 15 สมัย  ในปี ค.ศ. 1993, 1995, 1996, 2000 - 2006 เป็นต้น
แหล่งข้อมูลอื่น
หลิวเต๋อหัว อัพเดทในติ๊กต๊อกจีน Douyin https://www.douyin.com/user/MS4wLjABAAAAU7ibxriLF-GSBF5QKa1Op9hxcMAPVmzmXwXqqvMfrhs
โซเฟียแห่งนัสเซา
โซเฟีย วิลเฮลมีเนอ มารีอันเนอ เฮนรีเอ็ทเทอ (Sophia Wilhelmine Marianne Henriette, 9 กรกฎาคม ค.ศ. 1836 - 30 ธันวาคม ค.ศ. 1913) ทรงเป็นเจ้าหญิงเยอรมันจากนัสเซาซึ่งอภิเษกสมรสเข้าสู่ราชวงศ์สวีเดนและนอร์เวย์ ต่อมาพระนางได้ขึ้นเป็นสมเด็จพระราชินีแห่งสวีเดนและนอร์เวย์
พระองค์เป็นพระธิดาในเจ้าชายวิลเลียม ดยุกแห่งนอสซอ และพระชายาองค์ที่สองเจ้าหญิงพอลลีน เฟรดเดอร์ริกา มาเรียแห่งเวือร์ทเทิมแบร์ค
เป็นพระราชนัดดา (หลานยาย) ของเจ้าชายพอลแห่งเวือร์ทเทิมแบร์ค พระโอรสของเจ้าชายฟรีดริชที่ 1 แห่งเวือร์ทเทิมแบร์ค และเจ้าหญิงออกัสตาแห่งเบราน์ชไวก์ เจ้าหญิงออกัสตาเป็นพระธิดาในคาร์ล วิลเฮล์ม แฟร์ดีนันด์ ดยุกแห่งเบราน์ชไวก์ และเจ้าหญิงออกัสตาแห่งบริเตนใหญ่
เจ้าหญิงออกัสตาเป็นพระธิดาองค์โตในเจ้าชายเฟรเดอริก เจ้าชายแห่งเวลส์ และเจ้าหญิงออกัสตาแห่งซัคเซิน-โกทา พระองค์เป็นพระเชษฐภคินีในพระเจ้าจอร์จที่ 3 แห่งสหราชอาณาจักร,เจ้าชายเอ็ดเวิร์ด ดยุกแห่งยอร์คและอัลบานี, เจ้าชายวิลเลียม เฮนรี ดยุกแห่งกลอสเตอร์และเอดินเบิร์ก, เจ้าชายเฮนรี ดยุกแห่งคัมบาลันด์และสแตรธเอิร์น และแคโรไลน์ มาทิลดาแห่งบริเตนใหญ่ พระราชินีในพระเจ้าคริสเตียนที่ 7 แห่งเดนมาร์ก
อันดับย่อยปลาขี้ตังเบ็ด
อันดับย่อยปลาขี้ตังเบ็ด หรือ อันดับย่อยปลาขี้ตัง (Surgeonfish) อันดับย่อยของปลาทะเลกระดูกแข็งอันดับหนึ่ง ในอันดับปลากะพง (Perciformes) ใช้ชื่อวิทยาศาสตร์ว่า Acanthuroidei
ปลาในอันดับย่อยนี้ ที่เป็นที่รู้จักกันดี ได้แก่ ปลาขี้ตังเบ็ด, ปลาขี้ตัง, ปลาค้างคาว เป็นต้น บางชนิดสามารถปรับตัวให้อยู่ในน้ำกร่อยหรือน้ำจืดสนิทได้
วิทยาลัยชุมชนหนองบัวลำภู
วิทยาลัยชุมชนหนองบัวลำภู เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานคณะกรรมการการอุดมศึกษา กระทรวงศึกษาธิการ จัดการศึกษาในระดับอนุปริญญา และหลักสูตรระยะสั้น จัดตั้งขึ้นตามมติคณะรัฐมนตรีวันที่ 19 กุมภาพันธ์ พ.ศ. 2545 พร้อมกับวิทยาลัยชุมชนอีก 9 แห่งทั่วประเทศ เมื่อวันที่ 17 เมษายน พ.ศ. 2545 โดยการคัดเลือกวิทยาลัยเทคนิคหนองบัวลำภู ให้ทำหน้าที่วิทยาลัยชุมชนควบคู่ไปกับภารกิจเดิม ปัจจุบันใช้สถานที่ของศูนย์ราชการจังหวัดหนองบัวลำภู อำเภอเมืองหนองบัวลำภู จังหวัดหนองบัวลำภู เป็นสถานที่ทำการของวิทยาลัยฯ
ประวัติ
วิทยาลัยชุมชนหนองบัวลำภู ตั้งขึ้นตามคณะรัฐมนตรี เมื่อวันที่ ๑๙ กุมภาพันธ์ ๒๕๔๕ โดยให้วิทยาลัยเทคนิคหนองบัวลำภูเป็นแม่ข่ายและมีโรงเรียนมัธยมศึกษาทุกอำเภอสังกัดกรมสามัญศึกษา วิทยาลัยการอาชีพศรีบุญเรือง และสำนักงานการศึกษานอกโรงเรียนเป็นเครือข่าย (มีผู้ปฏิบัติหน้าที่ในตำแหน่งผู้อำนวยการ) นายอำพล ดีรัศมี/นายไพบูลย์ พันธนิติ โดยมีนายปรีชา รัตนสังข์ เป็นประธานคณะกรรมการสภาวิทยาลัยเป็นการชั่วคราว
ต่อมาเมื่อปี พ.ศ. ๒๕๔๖ มีประกาศกฎกระทรวงศึกษาธิการว่าด้วยการจัดการศึกษาระดับอุดมศึกษาต่ำกว่ารูปแบบวิทยาลัยชุมชน และมีการดำเนินการให้ได้มาซึ่งคณะกรรมการสภาวิทยาลัย มีนายกิตติ ยศภา, นายแพทย์ศราวุธ สันตินันตรักษ์, นายพิศาล เชยคำแหง, นายวิทวัส วทานิโนบล เป็นประธานสภาคณะกรรมการตามลำดับ มีว่าที่ร้อยตรีวีระ บุราณรักษ์, นายอดิศักดิ์ ศรีภูมั่น, นายวีระชัย กวีธีระวัฒน์, นายไพบูลย์ พันธนิติ เป็นผู้อำนวยการตามลำดับ